Fólk fegnaðust og væntaðu sær nýggjar tíðir í landinum, tá ið tíðindini bórust, at al-Bashir var settur frá. Men fagnaðurin fekk bráðan enda. Tá ið samráðingarnar um eina fólkaræðisliga stjórn slitnaðu fáar vikur seinni, tók herurin valdið í landinum. Javnan verða eisini táragass og gummikúlur brúkt móti mótmælisfólkunum. Tað hernaðarliga skiftisráðið í landinum hevur nú viðgingið, at álopini tann 3. juni vórðu framd við vilja, men sigur, at tað var eitt mistak, at meira enn 100 fólk lógu eftirá og meira enn 700 vórðu særd. ALTJÓÐA TRÝST Tað er umráðandi at vísa, at altjóðasamfelagið stuðlar mótmælisfólkunum í teirra krøvum og átalar álopini á sakleys fólk, sum bara brúka sín mannarætt at mótmæla friðarliga. BAKSÝNI Sambært sudanskum myndugleikum eru fleiri túsund mótmælisfólk handtikin síðan tey fyrstu mótmælini í desembur í fjør. Mótmælini kyknaðu, tá ið tann metstóra inflatiónin í landinum hevði við sær, at bensin, ravmagn, matur og heilivágur dýrkaðu ógvisliga. Hetta ger tað lættari hjá myndugleikunum at fjala út yvir valdsgerðir og forða sudanarum at samskifta sínámillum. Tey vápnaðu herliðini fíra ongum fyri, tá ið tey útinna sín setning. Tann hálvhernaðarliga Janjaweed-eindin, sum átti sín lut í fólkamorðinum í Darfur í 2003, er í dag partur av Rapid Support Forces. Les meira í okkara privatlívspolitiki. Heimasíðan brúkar Google Analytics fyri at innsamla upplýsingar um vitjandi. Lat hesa cookies vera aktiva fyri at hjálpa okkum at gera síðuna betri.